jaerl int voirs hoff wassen ter eerden leven selen op huen last
en dat gedaen selense de voirs vand breyne en wynne half en
half deylen en der selv kinde vand breyne helicht selen de voirs
wynnen hen te loeven leven It selen de voirs wynnen de grechten
en watloopen om de voirs goede gaen houden ruymen en veghen
ende de straten aen de selve goede liggen wel en loflijc reparen
op huen cost mair des selen zij thout d toe behoeven moege nemen
op tgoet vand voirs hove ter minster schaden It want den beemt
geheete inde hoeve zee oureyn is en wel behoeft geruymt te zijne
en uutgeroedt soe is vorweerde datme dien jaerlijcx ten minste acht
dage uutrode sal en ruyme te gelike coste desgelt want tpteussel
zee vol van houte is selen de wynne te huen coste al en geheel moege
uutrode en thout daf tot huen pffite bekeen en oft zij dat hout
som en niet al geheel uuroden en wouden en selen zij dat deen
sond dande niet moege doen mair in dien gevalle laten staen It
is noch vorweerde dat de voirs wynne de voirs lande wel en loflijc
wynne en werven selen gelijc reengenote boven en beneden en den
wynteraert loflijc mesten jaerlijcx den voirs tmijn duende en alle
tstroe vand voirs lande comen selen de wynne int voirs hoff bringe
ald ettende en te meste maken met huen beesten en dat mest op
dlant vand voirs hove vuen tslants meesten pffite It is noch vorweerde
dat de voirs wynnen de voirs lande ten lesten drie jaen vand voirs
tmijne niet en selen moege hoervruchte ende oft zijt op ande jaren
dair voe hoervruchte wouden soe selen zij die hoervrucht loflijc
moeten mesten ten wae dat zijse daden grave It selen oec de
selve wynne de lande voirs tot huen afsceyden vand voirs tmijne
laten gelijc hier nae volge Te weten tcluysvelt en tpevelt
met wyntercoren op zijn vie getidege voen bezayt de stortte
eens omgedaen de brake geheel en ten selven tide selen de voirs
vand breyne oft hen gelieft eene zaye moege setten van huer hant
den welcken de voirs wynnen betalen selen zijne cost en dachuen
It selen noch de voirs wynnen jaerlijcx leven iii walmen om opde
huysinge vand voirs hove te verdecken en alsmen die verdect oft ald
plect selen de wynnen van al den montcost geve en de voirs vand
breyne de dachuen betalen En de selve huyse selen de voirs wynnen
houden huen termijn lang duende vander underster rijkelen nederweert
in goeden state En oftmen enigen leem oft capstroe en vorstroe ald